Hinn kunni náttúrufræðingur Bjarni Sæmundsson minnist ekki á bjargdúfu á lista yfir íslensk fuglanöfn en aftur á móti er hún á lista yfir nöfn á merkum útlendum fuglum . Bjargdúfur eru nú afar áberandi á stöðum eins og Djúpavogi og Eskifirði . Bjargdúfa ( Columba livia ) á flugi . Bjargdúfa ( Columba livia ) er útbreiddur varpfugl um Evrópu , Norður-Afríku og í sunnanverðri Asíu . Fuglafræðingar áætla að heildarútbreiðslusvæði bjargdúfunnar sé um 10 milljón ferkílómetrar og er heimsstofninn geysistór eða um 30 milljónir varppara . Bjargdúfur eru vinsæl bráð ýmissa ránfugla , svo sem sparrhauks ( Accipiter nisus ) og förufálka ( Falco peregrinus ) .